Liste over britiske gemalinner og gemaler

En kongelig gemal eller gemalinne er ektefellen til den regjerende konge eller dronning. Gemaler eller gemalinner i Storbritannia og forgjengerne deres har ingen konstitusjonell status eller makt, men mange har hatt stor innflytelse på sine ektemaker.

Statsdannelsene Kongeriket Storbritannia og Det forente kongerike Storbritannia og Irland har sett ni kongelige gemaler og gemalinner.

 Tittelen «dronning av Hannover» 
Dronninger mellom 1727 og 1814 var også kurfyrstinner, ettersom deres menn holdt tittelen kurfyrste av Hannover. Mellom 1814 og 1837 holdt dronningene tittelen dronning av Hannover, da deres menn var konger av Hannover. Personalunionen mellom Hannover og Storbritannia endte i 1837 ved tiltredelsen til dronning Viktoria på grunn av at arvefølgeloven (saliske lov) i Hannover ikke godkjente kvinnelige arvinger som monarker dersom det ennå fantes en overlevende mannlig arving (i Storbritannia har menn bare fortrinn overfor sine søstre). I den østerriksk-prøyssiske krig i 1866, ble Hannover annektert av Preussen og ble til provinsen Hannover.

 Lovgivning om kongelige ekteskap 
Lenge var det i praksis forbudt for et medlem av kongefamilien å gifte seg med en av lavere byrd. Denne ordningen ble indirekte lovfestet ved innføringen av Royal Marriages Act i 1772. Loven slår fast at monarken må godkjenne valget av ektemaken til den kongelige dersom ekteskapet skal være gyldig. Det var Georg III som innførte loven som en reaksjon på broren Henrys ekteskap med Anne Horton, som tilhørte borgerskapet. Allerede i 1785 trådte lovens restriksjoner i kraft da sønnen og tronarvingen prins Georg giftet seg med Maria Fitzherbert uten farens samtykke. Dersom deres ekteskap hadde blitt erklært gyldig av kongen, ville Georg aldri ha etterfulgt sin far som konge, da en annen lov, Act of Settlement fra 1701, fastsatte at katolikker og arveberettigede som var gift med en katolikk skulle være ekskludert fra tronfølgen. Ved de seneste ekteskapsinngåelsene til kongelige som var forventet å overta tronen, som ved prins Charles' giftermål med Lady Diana i 1984 og senere med Camilla Parker-Bowles i 2005, og prins William og Catherine Middleton i 2011, godkjente dronning Elisabeth II lovformelig ekteskapene for å tilfredsstille kravene i Royal Marriages Act.

 Tittelen «dronninggemalinne» 
Alle gemalinner har hatt rett til tittelen dronninggemalinne. Ingen av de to mennene som siden 1707 har vært gift med en sittende kvinnelig monark, har imidlertid båret tittelen kongegemal:
Prins Albert av Sachsen-Coburg-Gotha, ektemannen til dronning Viktoria, tok ikke en engelsk adelstittel, men ble gitt tittelen prinsgemal som en egen tittel i 1857. Han er den eneste britiske gemalen som offisielt har hatt denne tittelen.
Prins Philip av Hellas og Danmark, ektemannen til Elisabeth II, ble gitt tittelen hertug av Edinburgh allerede i 1947 og han ble i 1957 gitt tittelen prins av Storbritannia. Han hadde ikke tittelen prinsgemal.

Ikke alle hustruer av monarker har blitt gemalinner, ettersom de kanskje har dødd, blitt skilt, fått ekteskapet sitt erklært ugyldig før ektemannens tiltredelse, eller inngått ekteskapet etter monarkens abdikasjon. Noen eksempler på dette:
Sophie Dorothea av Braunschweig-Lüneburg, hustru til Georg I av Storbritannia (som arving til kurfyrstedømmet Hannover), gift 22. november 1682, skilt 28. desember 1694, døde 13. november 1726
Maria Anne Fitzherbert, hustru til Georg IV av Storbritannia (da han var fyrste av Wales), gift i 1785, ekteskapet ble erklært ugyldig, døde 1837.
Wallis Warfield Simpson, hustru til Edvard VIII av Storbritannia (etter at han hadde fått tittelen hertug av Windsor), gift 3. juni 1937 etter ektemannens abdikasjon, døde 24. april 1986.

Et uvanlig tilfelle er Caroline av Braunschweig, som var blitt separert fra sin ektemann Georg IV før han tiltrådte tronen. Allikevel var hun ifølge loven hans dronninggemalinne, selv om hun ikke holdt noen posisjon ved hoffet og ble stengt ute fra Georg IVs kroning.

Siden 1707 er det bare Georg I og Edvard VIII som har regjert uten ektemake.

Da Charles, fyrste av Wales tiltrådte tronen fikk hans ektefelle Camilla, hertuginne av Cornwall, automatisk tittelen dronninggemalinne, i kraft av de nevnte lovene. Det ble på et tidspunkt i forbindelse med ekteskapsinngåelsen i 2005 gjort kjent at hun i stedet skulle bære tittelen prinsessegemalinneThe Prince of Wales – Announcement of the marriage... , men da hoffet i 2022 kunngjorde at dronning Elizabeth II var død, ble Camilla omtalt som Queen Consort i erklæringen fra den nye kongen.
Gemalinner og gemaler av kongeriket Storbritannia (1707–1801) og Det forente kongerike (1801–)

Huset Stuart
BildeNavnFyrstehusFødselEkteskapGjort til gemalinne/gemalKroningSluttet å være gemalinne/gemalDødEktefelle 80px|Georg av Danmark Jørgen av Danmark og Norge Oldenburg  1. mai 1653  7. august 1683  12. mai 1707opprettelsen av kongeriket Storbritannia Ikke kronet 8. november 1708 Anne

Huset Hannover

BildeNavnFyrstehusFødselEkteskapBle gemalinne/gemalKroningSluttet å være gemalinne/gemalDødEktefelle80px|Caroline av AnsbachCaroline av Ansbach Hohenzollern 11. mars 16832. september 170522. juni 1727ektemannens tiltredelse til tronen 22. oktober 17271. desember 1737Georg II80px|Charlotte av Mecklenburg-StrelitzSophie Charlotte av Mecklenburg-Strelitz Mecklenburg19. mai 17448. september 176122. september 176117. november 1818Georg III80px|Caroline av BraunschweigCaroline av Braunschweig Braunschweig-WolfenbüttelLinje av huset Welf 17. mai 17688. april 179529. januar 1820ektemannens tiltredelse til tronenIkke kronet7. august 1821Georg IV80px|Adelaide av Sachsen-MeiningenAdelaide av Sachsen-Meiningen Wettin 13. august 179213. juli 181826. juni 1830ektemannens tiltredelse til tronen8. september 183120. juni 1837ektemannens død2. desember 1849Vilhelm IV80px|Albert av Sachsen-Coburg-GothaAlbert av Sachsen-Coburg-Gotha Wettin26. august 181910. februar 1840Ikke kronet14. desember 1861Viktoria

Huset Sachsen-Coburg-Gotha; navn skiftet til Huset Windsor

BildeNavnFyrstehusFødselEkteskapBle gemalinne/gemalKroningSluttet å være gemalinne/gemalDødEktefelle80px|Alexandra av Danmark Alexandra av Danmark Schleswig-Holstein-Sonderburg-GlücksburgLinje av huset Oldenburg1. desember 184410. mars 186322. januar 1901ektemannens tiltredelse som monark9. august 19026. mai 1910ektemannens død20. november 1925Edvard VII80px|Mary av TeckMary av Teck TeckMorganatisk linje av huset Württemberg 26. mai 18676. juli 18936. mai 1910ektemannens tiltredelse som monark 22. juni 191120. januar 1936ektemannens død24. mars 1953Georg V 70px|Elizabeth Bowes-LyonElizabeth Bowes-LyonBowes-LyonJarler av Strathmore og Kinghorne4. august 190026. april 192311. desember 1936ektemannens tiltredelse som monark12. mai 19376. februar 1952ektemannens død30. mars 2002Georg VI80px|HKH prins PhilipHKH prins Philip, hertug av EdinburghSchleswig-Holstein-Sonderburg-GlücksburgLinje av huset Oldenburg10. juni 192120. november 19476. februar 1952hustruens tiltredelse som monarkIkke kronet9. april 20219. april 2021Elisabeth II70px|Camilla av Storbritannia17. juli 19479. april 20058. september 2022
ektemannens tiltredelse som monarkIkke kronet

 Referanser 

Kategori:Kongelige briter
Gemal